armvectores/hy_wikipedia_2023 huggingface dataset:
Ալեն Բերսե

Ալեն Բերսե (ֆր.՝ Alain Berset, ապրիլի 9, 1972(1972-04-09), Ֆրիբուր, Շվեյցարիա), շվեյցարացի քաղաքական գործիչ, սոցիալ-դեմոկրատական կուսակցության անդամ։ 2012 թվականի հունվարի 1-ից Շվեյցարիայի Դաշնային խորհրդի անդամ  և ներքին գործերի նախարար։ 2017 թվականին զբաղեցնում է փոխնախագահի պաշտոնը։ 2018 թվականի հունվարի 1-ից Շվեյցարիայի նախագահ։


== Կարիերա ==
Բերսեն ուսումնասիրել է քաղաքագիտություն և տնտեսագիտություն Նևշատելի համալսարանում և Համբուրգի Միջազգային տնտեսագիտության ինստիտուտում։ 2005 թվականին ստացել է տնտեսագիտության դոկտորի աստիճան, իսկ 1996 թվականին քաղաքագիտության բնագավառում՝ մագիստրոսի աստիճան։ Նա հանդիսանում է մի քանի գրքերի և տնտեսական զարգացման խնդիրներին, միգրացիայի և տարածաշրջանային զարգացումներին վերաբերող ավելի քան 30 հոդվածների հեղինակ։
Բերսեն 2003 թվականից հանդիսանում է նաև է Շվեյցարիայի խորհրդարանի կանտոնների խորհրդի անդամ,  2006 թվականից՝ խորհրդարանի Սոցիալ-դեմոկրատական խմբակցության տեղակալ։ 2008-2009 թվականներին Կանտոնների խորհրդի նախագահ։ Նա նաև հանդիսանում է  ԵԱՀԿ-ի անսամբլեայի անդամ։
2016 թվականի դեկտեմբերին նա ընտրվել է որպես Շվեյցարիայի փոխնախագահ, 2017 թվականի հունվարի 1-ից անցել է պաշտոնավարման։ Մեկ տարի անց ընտրվել է  երկրի նախագահ։ 2018 թվականի հունվարի 1-ից հանդիսանում է Շվեյցարիայի նախագահ։


== Ընտանիք ==
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Կենսագրությունը խորհրդարանի կայքում(անգլ.)
Ալեն Բերսի անձնական կայք(ֆր.)
Էստոնիայի հրշեջ պահպանության թանգարան

Էստոնիայի հրշեջ պահպանության թանգարան (էստ․՝ Eesti Tuletõrjemuuseum), թանգարան Էստոնիայի մայրաքաղաք Տալլինում, որը հիմնադրվել է 1974 թվականին։ Ներկայում թանգարանում ցուցադրվում է Էստոնիայի հրշեջ ծառայության 1862-1940 թվականների պատմությունը։


== Պատմություն ==
Հրդեհների թանգարանը հիմնադրվել է 1974 թվականի հոկտեմբերի 30-ին` նպատակ ունենալով հանրահռչակել հրդեհաշիջման աշխատանքները, ուսումնասիրել և գրանցել հրդեհաշիջման պատմությունը և բարձրացնել հրդեհների կանխարգելման արդյունավետությունը։ Սա Արևելյան Եվրոպայի հնագույն հրդեհային թանգարաններից մեկն է։ 
Մինչև 2003 թվականը թանգարանը գործել է 1872 թվականին Վանա-Վիրու փողոցում կառուցված շենքում։ 1978 թվականին այն վերանվանվել է Էստոնական ԽՍՀ հրդեհների թանգարան, իսկ 1989 թվականին՝ էստոնիայի հրդեհների թանգարան։
1991-2003 թվականներին Էստոնիայի հրշեջ պահպանության թանգարանը գտնվում էր Փրկարարական դեպարտամենտի իրավասության ներքո, իսկ 2003-2013 թվականներին գործում էր որպես ՆԳՆ-ին կից պետական մարմին։


== Շենքի պատմություն ==

Էստոնիայի հրշեջ պահպանության թանգարանը գտնվում է Տալլինի կենտրոնում՝ ճարտարապետ Հերբերտ Յոհանսոնի (1884-1964) նախագծած շենքում (կանգնեցվել է 1936-1939 թվականներին)։ Այդ շենքը էստոնական ճարտարապետության վառ օրինակ է։ Համակառույցը ներառում է նաև հրշեջ ճկախողովակները չորացնելու համար նախատեսված 32-մետրանոց աշտարակ։


== Մշտական ցուցադրություն ==
Ցուցահանդեսի եզակի նմուշ է Սևագլուխների եղբայրության ձեռքի պոմպը, որը թվագրվում է 1808 թվականով։ Թանգարանն այցելուներին առաջարկում է դիտել հրշեջ թեմաներով պատմական ֆիլմեր։ Առկա են պարգևների և այլ ռեգալիաների մեծ հավաքածու, բնակելի շենքի մակետ, որում վառվում են 27 տարբեր լամպեր՝ նշելով հրդեհի պատճառները։ Բացի այդ, հինգ լեզուներով ձայնային ուղեցույցի միջոցով այցելուները կարող են լիարժեք գիտելիքներ ստանալ 20-րդ դարի նախազգուշացման համակարգի մասին։ Թանգարանն առաջարկում է դիտել նաև հրշեջների համազգեստը և պաշտպանիչ հագուստը, ինչպես նաև հրշեջ կազմակերպությունների խորհրդանիշերը։ Ցանկության դեպքում հնարավոր է ծանոթանալ նաև փրկարարական ժամանակակից սարքավորումներին։


== Ծանոթագրություններ ==


== Արտաքին հղումներ ==
http://www.tuletorjemuuseum.ee/ Էստոնիայի հրշեջ պահպանության թանգարան. պաշտոնական կայք
Աբիլխան Կաստեև

Աբիլխան Կաստեև (ղազ.՝ Әбілхан Қастеев, հունվարի 14, 1904(1904-01-14), Սեմիրեչյեի մարզ, Թուրքեստան, Ռուսական կայսրություն - նոյեմբերի 2, 1973(1973-11-02), Ալմաթի, Ղազախական ԽՍՀ, ԽՍՀՄ), ղազախ նկարիչ, ղազախական կերպարվեստի հիմնադիր, Ղազախական ԽՍՀ ժողովրդական նկարիչ։


== Կենսագրություն ==
Ծնվել է Ջարքենդի մերձակայքում գտնվող Շիժին աուլում, որը ներկայումս գտնվում է Ալմաթիի մարզում։ Ծագումով ավագ ժուզի սուան ցեղից է։
1929-ից 1931 թվականներին սովորել է Նիկոլայ Խլուդովի գեղարվեստական ստուդիայում։
1934-ից 1937 թվականներին ուսումը շարունակել է Մոսկվայի Նադեժդա Կրուպսկայայի անվան գեղարվեստական ստուդիայում։
1954-1956 թվականներին ղեկավարել է Ղազախստանի նկարիչների միությունը։
Ընտրվել է Ղազախական ԽՍՀ 4-6-րդ գումարումների գերագույն խորհրդի պատգամավոր։
Մահացել է 1973 թվականի նոյեմբերի 2-ին, հուղարկավորվել Ալմաթիում։
Աբիլխան Կաստեևն ստեղծել է հազարից ավելի յուղաներկ ու ջրաներկ աշխատանքներ, որոնցից լավագույնները ցուցադրվում են Մոսկվայի Տրետյակովյան պատկերասրահում, Արևելքի ժողովուրդների պետական թանգարանում, Հեղափոխության կենտրոնական թանգարանում, Ղազախստանի արվեստների պետական թանգարանում, որին շնորհվել է հենց իր՝ Աբիլխան Կաստեևի անունը, Ղազխստանի այլ պատկերասրահներում ու թանգարաններում։ Նրա գործերում մեծ թիվ են կազմում բնանկարները, դիմանկարները, ժողովրդական տնտեսության տարբեր բնագավառներում աշխատանքային սխրանքների պատկերները... Արվեստաբանները որպես նկարչի լավագույն աշխատանք ամենից հաճախ հիշատակում են նրա վրձնած «Մոր դիմանկարը»։


== Ընտանիք ==
Կինը Սակշ Կաստեևան էր (ծնվ. 1914 - մահացել է մոտ. 1998), поженились в 1930 году.:
Կնոջ հետ ունեցել ու մեծացրել են վեց տղա և երեք աղջիկ զավակ և 11 թոռ։
Ավագ թոռը՝ Ժանը, հինգ որդիների հայր է։
Ծոռնուհին՝ Այսանմ Կաստեևան (ծնվ. 1994), դիզայներ է, արտիստուհի։


== Պարգևներ ==
Հոկտեմբերյան հեղափոխության շքանշան
Աշխատանքային կարմիր դրոշի հինգ շքանշան
«Պատվո նշան» շքանշան
բազմաթիվ մեդալներ
«ԽՍՀՄ արվեստի վաստակավոր գործիչ» կոչում (1953)
Ղազախական ԽՍՀ ժողովրդական նկարիչ (1944)
Ղազախական ԽՍՀ Չոկան Վալիխանովի անվան պետական մրցանակ (1967)


== Հիշատակ ==
Կաստեևի անունով է կոչվել Ղազախստանի արվեստների պետական թանգարանը, փողոցներ՝ երկրի մի շարք քաղաքներում, Շիմկենտի գեղարվեստական քոլեջը, որի առջև 2009 թվականին բարձրացվել է նկարչի հուշարձանը։
2004 թվականին արվեստագետի ծննդյան 100-ամյակի կապակցությամբ, Ղազախստանում թողարկվել են հուշադրամ և նամականիշ։
2014 թվականին Ալմաթիում բացվել է Կաստեևի տուն-թանգարանը։


== Ծանոթագրություններ ==


== Արտաքին հղումներ ==
Исторические личности | Кастеев Абильхан (1904-1973) Archived 2019-05-30 at the Wayback Machine.
Абильхан Кастеев (1904-1973)
Дом-музей Кастеева в Алматы
Հորդանան (գետ)

Անվան այլ կիրառումների համար տե՛ս՝ Հորդանան (այլ կիրառումներ)Հորդանան (արաբ․՝ نَهْر الْأُرْدُنّ‎‎, եբրայերեն՝ נְהַר הַיַּרְדֵּן‎, ասոր՝ ܢܗܪܐ ܕܝܘܪܕܢܢ‎), գետ Արևմտյան Ասիայում, մեծ մասամբ Հորդանանում։ Սկիզբ է առնում Ջեբել էշ-Շեյխ (Հերմոն) լեռնաշղթայից, հոսում Գհոր տեկտոնական իջվածքով, Խուլա և Տիբերիադի լճերի միջով, թափվում Մեռյալ ծովը։ Երկարությունը 252 կմ է։


== Անվանումը ==
Անվանման ծագումը բացատրվում է մի քանի կերպ։ Ոմանք գտնում են, որ այն առաջացել է սեմական լեզուներից և արտահայտում է «առու», «հոսք» կամ «աղմկել, կարկաչել» իմաստը։ Ոմանք էլ կարծում են, որ այն ունի ավելի վաղ ծագում։ Հոմերոսի «Իլիականում» Հորդանան գետ է հիշատակվել Էլիդայում և Կրետե կղզում։ Ենթադրվող իմաստն է «անընդհատ թավալվող»։ Արաբերեն կոչվում է Նահր ուլ-Ուրդուննի (նահր «գետ»)։ Անվանման արևմտահայերեն գրությունն է Յորդանան։


== Ծանոթագրություններ ==
Ոսկեպար (այլ կիրառումներ)

Ոսկեպար կարող է վերաբերել՝

Ոսկեպար՝ գյուղ Հայաստանի Հանրապետության Տավուշի մարզում՝ հայ-ադրբեջանական շփման գծի անմիջական հարևանությամբ։
Վերին Ոսկեպար՝ նախկին բնակավայր Հայաստանի Հանրապետության Տավուշի մարզի արևելքում։
Ներքին Ոսկեպար՝ նախկին բնակավայր Հայաստանի Հանրապետության Տավուշի մարզի արևելքումՈսկեպարի կոտորած՝ Խորհրդային Միության բանակի և Խորհրդային Ադրբեջանի օմոնականների համատեղ իրականացրած ռազմական գործողություն ընդդեմ Խորհրդային Հայաստանի միլիցիայի աշխատակիցների և Ոսկեպար գյուղի բնակչությանՈսկեպար (գետ)՝ գետ Հայաստանի Հանրապետության հյուսիս-արևելքում։
Ոսկեպարի լեռնաշղթա՝ Գուգարաց լեռնաշղթայի հյուսիսարևելյան ճյուղավորությունը։
Ոսկեպարի կենի՝ բնության կենսաբանական հուշարձան Հայաստանի Հանրապետության Տավուշի մարզի Ոսկեպար գյուղից 6 կմ հարավ-արևմուտք։
Զիարեգ

Զիարեգ, լեռնագագաթ Հայկական լեռնաշխարհում՝ Մնձուրի լեռնաշղթայի արևմտյան կողմում՝ Խաղջուր լեռնաշղթայում։ Բարձրությունը՝ 2400 մ։ Նշանակված է Լինշի քարտեզում։


== Ծանոթագրություններ ==
(202) Քրիսեիս

(202) Քրիսեիս (անգլ.՝ Chryseis), աստերոիդ աստերոիդների հիմնական գոտում։ Հայտնաբերվել է 1879 թվականի սեպտեմբերի 11-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 3,072142 ա. մ., առավելագույնը մոտենում է 2,7615 ա. մ. հեռավորության վրա և հեռանում 3,3828 ա. մ., իսկ Երկրի ուղեծրին Քրիսեիս աստերոիդը նվազագույնը մոտենում է 1,7766 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1966,8 երկրային օրվա ընթացքում, իր ուղեծրով շարժվելով միջինում 0,183038 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,85° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(202) Քրիսեիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլայ Մանուկյան (գիտնական)

Անվան այլ կիրառումների համար տե՛ս՝ Նիկոլայ Մանուկյան (այլ կիրառումներ)Նիկոլայ Վահանի Մանուկյան (ապրիլի 10, 1930(1930-04-10), Բաշ Ապարան, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ), փոշեմետալուրգիայի բնագավառի գիտնական։ Տեխնիկական գիտությունների դոկտոր (1973), պրոֆեսոր (1975)։


== Կենսագրություն ==
1953 թվականին ավարտել է Թբիլիսիի երկաթուղային տրանսպորտի ճարտարագետների ինստիտուտը։ 1961-1969 թվականներին՝ հայկական հանրապետական տեխնիկայի տան տնօրեն, 1965 թվականից՝ ՀՊՃՀ դասախոս, 1973-1994 թվականներին՝ կառուցվածքային նյութերի արտադրակարգի ամբիոնի վարիչ։ 1996 թվականից՝ բնակվում է Կանադայում։
Աշխատանքները վերաբերում են երկաթի հիմքով մետաղական փոշիների և թելանման բյուրեղների ստացման ու դրանցից նոր մեքենաշինական նյութերի և շինվածքների պատրաստման հարցերին։


== Երկեր ==
Փոշեմետալուրգիայի զարգացումը Հայաստանում, Երևան, 1967։


== Ծանոթագրություններ ==
Չաթուգա շրջան (Ջորջիա)

Չաթուգա շրջան (անգլ.՝ Chattooga County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 813 կմ² է, բնակչությունը՝ 25.470 մարդ (2010 թ. տվյալներով)։ Շրջկենտրոնն է Սամերվիլ բնակավայրը։ Կազմավորվել է 1838 թ.։
Ամապա նահանգի հարավային մարզ

Ամապա նահանգի հարավ (պորտ.՝ Mesorregião do Sul do Amapá), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 571 704 մարդ 2006 թվականի տվյալով։ Զբաղեցված տարածքը 85 082,833 կմ²։ Բնակչության խտությունը 6,7 մարդ/կմ²։
Լինքոլնի սուրբծննդյան տոնավաճառ

Լինքոլնի սուրբծննդյան տոնավաճառ, գտնվում է Լինքոլն քաղաքում։ Աշխարհի խոշորագույն սուրբծննդյան տոնավաճառներից է։ Այն քառօրյա միջոցառումների ժամանակ ընդունում է ավելի քան 250000 մարդու։ Տոնավաճառի այցելուների թիվը այքան մեծ է, որ հետիոտնների համար շրջանաձև ճանապարհը անցնում է այդտեղով։


== Պատմություն ==
Լինքոլնի սուրբծննդյան տոնավաճառը Միացյալ թագավորության առաջին տոնավաճառն է։ Այն բացվել է 1982 թվականին :


== Տրանսպորտ ==
Շաբաթվա վերջին շուկայի մոտակայքում կանոնավոր կերպով աշխատում են գնացքներ։


== Ծանոթագրություններ ==


== Արտաքին հղումներ ==
Լինքոլնի սուրբծննդյան տոնավաճառ
Սերգեյ Գալստյան (լեզվաբան)

Վիքիպեդիայում կան հոդվածներ  Գալստյան ազգանունով այլ մարդկանց մասին: Անվան այլ կիրառումների համար տե՛ս՝ Սերգեյ Գալստյան (այլ կիրառումներ)Սերյոժա Աշոտի Գալստյան (Սերգեյ Գալստյան, նոյեմբերի 1, 1929(1929-11-01), Ծավ, Հայաստան), հայ լեզվաբան։ Բանասիրական գիտությունների դոկտոր (1986), պրոֆեսոր (1987)։ ՀՀ վաստակավոր մանկավարժ (2009)։


== Կենսագրություն ==
Սերյոժա Գալստյանը ծնվել է 1929 թվականի նոյեմբերի 1-ին, Սյունիքի մարզի Կեմանց գյուղում։ 1952 թվականին ավարտել է Երևանի պետական համալսարանը։ 1957-1962 թվականներին եղել է ՀՀ ԳԱԱ Լեզվի ինստիտուտի գիտաշխատող։ 1962 թվականից դասավանդել է Երևանի պետական համալսարանում։ Աշխատությունները վերաբերում են հայոց լեզվի քերականությանը, պատմությանը, բառապաշարին։


== Երկեր ==
Ակնարկներ աշխարհաբարի պատմության. 1850-1860-ական թվականներ, 1963 թվական։
Լեզվաբանական բառարան, 1975 թվական (համահեղինակ)։
Հայոց լեզվի դարձվածաբանական բառարան, 1975 թվական (համահեղինակ)։
Ածանցումը և ածանցները ժամանակակից հայերենում, 1978 թվական։
Հայերենի զրուցարան, 1990 թվական (համահեղինակ)։
Ժամանակակից հայոց լեզվի գործնական աշխատանքների ձեռնարկ, բուհական դասագիրք, 2003 թվական։
«Դպրոցական բառակազմական բառարան», 2011 թվական


== Կոչումներ ==
Հայաստանի Հանրապետության վաստակավոր մանկավարժ (2009 թվական)։
Մովսես Խորենացու մեդալ (2014 թվական)


== Ծանոթագրություններ ==
Ալ սայիդական ժեստերի լեզու

Ալ սայիդական ժեստերի լեզու (անգլ.՝ Al-Sayyid Bedouin Sign Language, եբրայերեն՝ שפת הסימנים של שבט א-סייד‎, արաբ․՝ لغة الإشارة لعشيرة السيد‎‎), հին նշանակությամբ լեզու, որը տարածված է շուրջ 150 խուլ և լսողությունից թույլ արաբ բնիկների շրջանում, ովքեր բնակվում են հին Ալ Սայիդիում, Նեգևի շրջան Իսրայելի հարավում։


== Ծանոթագրություններ ==


== Արտաքին հղումներ ==
Аль-сайидский жестовый язык на Ethnologue
Վերարկուով ձի (արձան)

«Վերարկուով ձի» (ռուս.՝ «Конь в пальто»), ռուսական ասացվածքի անվանի հերոսի արձան։ Տեղադրվել է 2007 թվականի հունիսին Սոչի քաղաքի կենտրոնում և խորհրդանշում է «Кто, кто? Конь в пальто!» (ռուսերենից բառացի` «Ո՞վ է, ո՞վ է։ Վերարկուով ձին է») ասացվածքի անեկդոտային կերպարը։
Հուշարձանի հեղինակն է սոչիաբնակ հայ քանդակագործ Հակոբ Խալաֆյանը։


== Նկարագրություն ==
Ձախ սմբակում գինու գավաթով և ծխոտված ձիատամների արանքում ֆիրմային ծխամորճով, անգլիական թանկարժեք վերարկուն հագին վայելչագեղ ձին նստած է` առաջ ձգելով առջևի վերջույթները։ Ձի ժպտում է ձիու լայն ժպիտով. կյանքը, իբր, հաջողվել է։


== Գտնվելու վայր ==
Գտնվում է Ռուսաստանի Դաշնության Կրասնոդարի երկրամասի Սոչի քաղաքի Տեատրալնայա փողոցում, Կենտրոնական շրջանում։


== Ստեղծման պատմություն ==
Վերարկուով ձիու քանդակը 2007 թվականին պատրաստել է սոչիեցի քանդակագործ Հակոբ Խալաֆյանը։ Որպես հուշարձանը ստեղծելու նյութ ծառայել է ավելի քան 80 կգ զանգվածով մեծ տրամագծով սև մետաղից պատրաստված ջրմուղի խողովակի մի կտոր։ Աշխատելիս քանդակագործն օգտագործել է դարբնոցի հնոց, մուրճ, կռան և եռակցման սարք։
Ֆինանսավորումը ստանձնել է Սոչիի բարերարներից մեկը, ծախսերի գումարը 120 հազար ռուբլի է։ Հուշարձանը գնել է Սոչի քաղաքը։


== Ծանոթագրություններ ==


== Արտաքին հղումներ ==
Скульптор из Сочи «оживляет» металл. РИА Новости (видео, текстовое изложение на сайте информационного агентства Сочи-2014)
Памятники коню в пальто, ёшкину коту и счастью. Ставропольская правда, 25 февраля 2012 г.
«Кто, кто? — Конь в пальто!» — Новому году по-китайски посвящается. Сочи-экспресс, 31.01.2014
Михаил Вострышев. Всё о Сочи. История и достопримечательности. — М. «Алгоритм», 2014 — С. 179
Էննի Բայդենս

Էննի Բայդենս (անգլ.՝ Anne Buydens, ապրիլի 23, 1919(1919-04-23), Հաննովեր, Պրուսիայի ազատ պետություն, Վայմարյան Հանրապետություն - ապրիլի 29, 2021(2021-04-29), Բևերլի Հիլզ, Լոս Անջելես շրջան, Կալիֆոռնիա, ԱՄՆ, ծննդյամբ՝ Հեննելորե Մարքս), ամերիկուհի բարերար, պրոդյուսեր, որպես դերասանուհի հանդես է եկել որոշ ֆիլմերի դրվագներում, 1970 թվականից ընդգրկվել է միջազգայնի ամենաոճային հայտնիների ցուցակում, 1954 թվականից եղել է ամերիկացի հանրահայտ դերասան Քըրք Դուգլասի կինը, որի հետ ապրել է մինչև վերջինիս մահը՝ 2020 թվականի փետրվարի 5-ը, հանդիսանում է ամերիկացի դերասան և պրոդյուսեր Մայքլ Դուգլասի խորթ մայրը։


== Կենսագրություն ==
Բայդենսը ծնվել է Գերմանիայի Հաննովեր քաղաքում։ Նա դեռահաս էր, երբ ընտանիքը գաղթեց Բելգիա, որտեղ էլ Բայդենսը ստացել է Բելգիայի քաղաքացիություն։ Մինչև Փարիզ տեղափոխվելը Բայդենսը սովորել է Բելգիայում և Շվեյցարիայում։ Նա աշխատել է որպես ռեժիսորի Ջոն Հյուսթոնի օգնական, «Մուլեն Ռուժ» ֆիլմում (1952)։ 

2019 թվականին տոնել է իր հարյուրամյակը։


== Անձնական կյանք ==
1953 թվականին Փարիզում ֆիլմի նկարահանումների ժամանակ նա ծանոթացել է Քըրք Դուգլասի հետ։ 1954 թվականի մայիսի 29-ին Բայդենսն ամուսնացել է նրա հետ, որից Բայդենսը երկու որդի ունի` Պիտերը (ծնվել է 1955 թվականի նոյեմբերի 23-ին, Լոս-Անջելեսում) և Էրիկը (1958 թվականի հունիսի 21 - 2004 թվականի հուլիսի 6)։
1959 թվականին ստացել է ԱՄՆ քաղաքացիություն։
2004 թվականին Բայդենսը գիյուր է ներկայացրել և թարմացրել իր հարսանեկան ուխտը Դուգլասի հետ։


== Ծանոթագրություններ ==


== Արտաքին հղումներ ==
Էննի Բայդենս (անգլ.) Internet Movie Database կայքում
Հովարդ Նիլսեն

Հովարդ Կալևիկ Նիլսեն (նորվ.՝ Håvard Nielsen, հուլիսի 15, 1993 թվական, Օսլո, Նորվեգիա), նորվեգացի ֆուտբոլիստ, ավստրիական «Ռեդ Բուլլ» ֆուտբոլային ակումբի և Նորվեգիայի ֆուտբոլի ազգային հավաքականի կիսապաշտպան։


== Ակումբային կարիերա ==


=== «Վոլերենգա» ===
Նիլսենը սկսել է իր պրոֆեսիոնալ ֆուտբոլային կարիերան 2007 թվականին «Վոլերենգա» նորվեգական ակումբում։ 2009 թվականի հոկտեմբերի 5-ին կայացած «Վիկինգի» դեմ խաղում նա հանդիպման վերջնամասում փոխարինում կատարելով և խաղադաշտ մտնելով՝ կատարում է իր նորամուտը Նորվեգիայի ֆուտբոլի առաջանությունում։ 2011 թվականի մրցաշրջանից սկսած Նիլսենը դառնում է ակումբի հիմնական կազմի ֆուտբոլիստներից մեկը։ Մարտի 19-ին կրկին «Վիկինգի» դեմ խաղում Նիլսենը հեղինակում է թիմի կազմում իր առաջին պաշտոնական գոլը։ 2012 թվականի հուլիսի 11-ին «Օդ Գրենլանդի» դեմ խաղում Հովարդը հեթ-տրիկ է ձևակերպում։


=== «Ռեդ Բուլլ» և «Այնտրախտ» ===
2012 թվականի հուլիսին Նիլսենը տեղափոխվում է ավստրիական «Ռեդ Բուլլ»։ Տրանսֆերի արժեքը կազմում է 2,8 մլն եվրո։ Օգոստոսի 4-ին «Վոլֆսբերգի» դեմ խաղում Նիլսենը հանդիպման երկրորդ խաղակեսում փոխարինելով Յակոբ Յանչերին՝ կատարում է իր նորամուտը ավստրիական Բունդեսլիգայում։ Օգոստոսի 18-ին «Ադմիրայի» դեմ խաղում Նիլսենը դառնում է հեթ-տրիկի հեղինակ։
2014 թվականի սկզբում Հովարդը վարձավճարային իրավունքներով համալրում է գերմանական «Այնտրախտի» կազմը։ Հունվարի 26-ին բրեմենյան «Վերդերի» դեմ խաղում նա կատարում է իր նորամուտը նոր թիմի կազմում։ Մարտի 25-ին «Մայնց 05»-ի դեմ խաղում Նիլսենը հեղինակում է իր առաջին գնդակը նոր թիմի կազմում։ Մրցաշրջանի ավարտից հետո «Այնտրախտը» լքում է բարձրագույն դիվիզիոնը և տեղափոխվում է Երկրորդ Բունդեսլիգա։ Այնուամենայնիվ Նիլսենը չի լքում ակումբը։ 2015 թվականի ամռանը Նիլսենը վերադառնում է «Ռեդ Բուլլ»։


== Միջազգային կարիերա ==
Նիլսենը հանդես է եկել հավաքականի պատանեկան և երիտասարդական հավաքականներում։ 2012 թվականի նոյեմբերի 14-ին Հունգարիայի ֆուտբոլի ազգային հավաքականի դեմ խաղում նա կատարում է իր նորամուտը Նորվեգիայի ազգային հավաքականի կազմում։ Այդ նույն խաղում նա նաև հեղինակում է իր առաջին գնդակը հավաքականի կազմում։ 2014 թվականի հոկտեմբերի 13-ին 2016 թվականի Եվրոպայի առաջնության ընտրական մրցաշարի շրջանակներում կայացած Բուլղարիայի ազգային հավաքականի դեմ խաղում Հովարդը դառնում է գոլի հեղինակ։
2013 թվականի հունիսին Հովարդը Իսրայելում կայանալիք Եվրոպայի երիտասարդական առաջնությանը մասնակցություն ունենալու նպատակով հայտավորվում է հավաքականի կազմ։ Մրցաշարի շրջանակներում նա մասնակցում է չորս հանդիպման. ընդդեմ՝ Իսրայելի, Իտալիայի, Իսպանիայի և Անգլիայի երիտասարդական հավաքականների։


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2011-06-13 at the Wayback Machine. VIF-Fotball.no կայքում
Հովարդ Նիլսենի էջը(չաշխատող հղում) UEFA.com կայքում
Սոֆիայի կենդանաբանական այգի

Սոֆիայի կենդանաբանական այգի (բուլղար․՝ Софийски зоопарк), զբոսայգի, որը գտնվում է Բուլղարիայի մայրաքաղաք Սոֆիայում։
Հիմնադրվել է 1888 թվականի մայիսի 1-ին՝ Բուլղարիայի թագավորի հրամանագրով, և մինչ օրս էլ հանդիսանում է ամենամեծ և ամենահին կենդանաբանական այգին հարավարևելյան Եվրոպայում։ Ընդգրկում է 36 հա (89 ակր) տարածք։
Կենդանաբանական այգում ներկայացված են 840 տեսակի 4850 կենդանիներ։ Տարեկան այցելուների միջին քանակը կազմում է 800 հազար մարդ։


== Պատմություն ==
Սոֆիայի կենդանաբանական այգին հիմնադրվել է 1888 թվականի մայիսի 1-ին։ Ի սկզբանե այն գտնվում էր նախկին թագավորական այգում։ Առաջին կենդանին, որ ցուցադրվել է այգում, դա եղել է եվրասիական սև անգղը։ Այն պահվում էր առանձին վանդակում։ Այնուհետև ավելացվեցին նաև եղնիկներ և փասիաններ,  իսկ ավելի ուշ նաև արջեր։
Դրանից հետո Բուլղարիայի թագավոր Ֆերդինանդի հրամանով գազանանոցի համար հող հատկացվեց Սոֆիայի ծայրամասում՝ նախկին բուսաբանական այգու տեղում։ Սոֆիայի կենդանաբանական այգում ցուցադրվող կենդանիների թիվը մշտապես աճել է։ Ավելացվել են տեղական և արտասահմանյան տեսակներ։ 1892 թվականին Աֆրիկայից այստեղ են տեղափոխվել երկու զույգ առյուծներ, իսկ նույն տարում այգում ծնվել է կորյուն։
1893-1895 թվականներին ավելացվել են թռչնատեսակները։ Սոֆիայի կենդանաբանական այգին զբաղեցնում է 36 հեկտար (89 ակր) տարածք։


== Կենդանատեսակներ ==
Կենդանաբանական այգում ցուցադրված կաթնասունների տեսակներն են՝ սպիտակ ռնգեղջյուր, սովորական գետաձի, փիղ, զեբր գրևի, ազնիվ եղջերու, ադդակս, քարայծ, վարազ, երկսապատանի ուղտ, ամերիկյան բիզոն, 19 տեսակի պրիմատներ՝ օրանգուտաններ, բաբուիններ, գորիլաներ և սովորական կապիկներ, լեմուրներ, առյուծներ, վագրեր, ընձառյուծներ, կատվառյուծներ և գորշ արջեր։
Թռչուններից այստեղ ցուցադրված են  կայսերականարծիվներ, սպիտակագլուխ անգղներ, եգիպտական ձկնկուլներ, ճուռակներ, փասիաններ, սիրամարգ, ջայլամներ, ֆլամինգոներ և թութակներ։

		
		
		
		
		
		
		
		
		
		
		
		


== Տես նաև ==
Սոֆիայի քաղաքային այգի
Աթենքի կենդանաբանական այգի


== Ծանոթագրություններ ==
Սալիզանո

Սալիզանո (իտալերեն՝ Salisano), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակչությունը կազմում է 565 մարդ (2008 թվականի տվյալներով), խտություննը կազմում է 32 մարդ/կմ²։ Տարածքը կազմում է 17 կմ²։ Փոստային ինդեքս՝ 2040։ Հեռախոսսյին կոդ՝ 0765։


== Ժողովրդագրություն ==
Բնակչության գրաֆիկը։


== Համայնքի վարչակազմ ==
Հեռախոս։ 0765 465029
Էլ-փոստ։ անհայտ
Պաշտոնական կայք։ http://www.comunesalisano.it/ Archived 2005-03-06 at the Wayback Machine.


== Արտաքին հղումներ ==
http://www.comunesalisano.it/ Archived 2005-03-06 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իսաև (այլ կիրառումներ)

Իսաև, կարող է վերաբերել՝

Իսաև - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Իսաև - գյուղ Ռուսաստանի Դաշնության Ռոստովի մարզի Տացինսկի շրջանում
Կալդիերո

Կալդիերո  (իտալերեն՝ Caldiero), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 6046մարդ։ Խտությունը կազմում է 562 մարդ/կմ²։ Տարածքը գրավում է 10,42 կմ²։ Փոստային ինդեքս՝ 37042։ Հեռախոսային կոդ՝ (+39) 045։


== Արտաքին հղումներ ==
http://www.comune-caldiero.it/ Archived 2006-08-25 at the Wayback Machine.


== Ծանոթագրություններ ==
Hurricane (խումբ)

Hurricane (հայտնի է նաև որպես Hurricane Girl) երեք անդամից բաղկացած սերբական աղջիկների խումբ, որը կատարում է փոփ և R&B: 2020 թվականին եռյակը «Hasta la vista» երգով ընտրվել է որպես Սերբիայի պատվիրակ Ռոտերդամում կայանալիք Եվրատեսիլ 2020 երգի մրցույթին։ 


== Պատմություն ==
Խումբը հիմնադրել է սերբ քաղաքական գործիչ Զորան Միլինկովիչը՝ 2017 թվականի նոյեմբերին։ Խումբը բաղկացած է երեք վոկալիստներից. Սանյա Վուչիչ (Սերբիայի ներկայացուցիչը Եվրատեսիլ 2016 երգի մրցույթում), Իվանա Նիկոլիչը (պրոֆեսիոնալ պարուհի, որը սկսել է իր ստեղծագործական ուղին 2016 թվականից) և Քսենիա Կնեժովիչ (Երգիչ Կնեժի դուստրը որը ներկայացրել է Չեռնոգորիան Եվրատեսիլ 2015 երգի մրցույթում»)։ 
Hurricane-ի դեբյուտային սինգլը՝ «Irma, Maria» որում մասնակցում է Danjah-ը, թողարկվել է 2018 թվականին։ 
2020 թվականի դեկտեմբերի վերջին ՅուԹյուբի պլատֆորմում խմբի «Favorito» երգի տեսահոլովակի դիտումների քանակը գերազանցել է 70 միլիոնը։ 
2020 թվականի մարտի սկզբին խումբը հրապարակել է 18 երգ, որոնց թվում են նաև Մալումա («Corazon»), Queen («The Show Must Go On») և Կամիլա Կաբելո («She Loves Control») երգերի քավեր-տարբերակները։ 


=== Մասնակցություն «Եվրատեսիլի» ընտրությանը ===

2020 թվականին հունվարի 9-ին Սերբիայի Ռադիո և հեռուստատեսությունը (RTS) հրապարակել է «Բեոբիզի 2020» փառատոնի 24 մասնակիցների ցուցակը՝ Եվրատեսիլ 2020-ի ազգային ընտրական փուլը (փառատոնին մասնակցելու համար ընդհանուր առմամբ 90 հայտ է ներկայացվել) RTS-ի ընտրված կատարողների թվում են եղել նաև Hurricane-ը «Hasta la vista» երգով (երաժշտությունը գրել է կոմպոզիտոր Նեմանյա Անտոնիչը, բառերը՝ խմբի անդամ Սանյա Վուչիչի)։ 
«Բեոբիզի 2020»-ի երկրորդ կիսաեզրափակչում, որը կայացել է փետրվարի 29-ին, Hurricane-ը գրավել է առաջին հորիզոնականը՝ առավելագույն միավորներ հավաքելով (12) ինչպես հինգ անդամից բաղկացած պրոֆեսիոնալ ժյուրիից, այնպես էլ հեռուստադիտողներից։ 
Աղջիկներին հաջողվել է կրկնել այս նվաճումը «Բեովիզի 2020»-ի եզրափակչի ժամանակ, որը տեղի է ունեցել մարտին։ Ազգային ընտրական փուլում հաղթանակի շնորհիվ եռյակին հնարավորություն է տրվել ներկայացնելու Սերբիան Եվրատեսիլ 2020-ին։ 
«Բեովիզի 2020»-ում իրենց հաջողությունից հետո, Hurricane-ի անդամները RTS առավոտյան հաղորդման ժամանակ հայտարարել են, որ պատրաստվում են մեկնել Ռոտերդամ՝ Եվրատեսիլը Սերբիա վերադարձնելու համար։


== Սկավառակագրություն ==


=== Սինգլներ ===
Հիմնվելով Apple Music- ի  և YouTube- ի պաշտոնական Hurricane  ալիքի տվյալների վրա ։

2017 — «Irma, Maria» ft. Danjah
2018 — «Feel Right»
2018 — «Personal»
2019 — «Pain in Your Eyes»
2019 — «Magic Night»
2019 — «Favorito»
2019 — «Avantura»
2020 — «Brzi prsti»
2020 — «Hasta la vista»
2020 — «Guallame el pantalon» ft. King Melody
2020 — «Roll the Dice»
2020 — «Tuturutu» (MC Stojan x Hurricane)
2020 — «Folir'o»
2020 — «Čaje šukarije»
2020 — «Lopove»
2020 — «Want Ya»


== Ծանոթագրություններ ==
Թամերլան (օպերա)

Թամերլան (Tamerlano (HWV 18)), գերմանացի երգահան Գեորգ Ֆրիդրիխ Հենդելի օպերա երեք գործողությամբ։ Իտալերեն լիբրետտոն Նիկոլա Ֆրանչեսկո Հաիմի ըստ Ագոստինո Պիովենեյի և այլ հեղինակների նույն սյուժեով այլ լիբրետտոների։
Առաջնախաղը կայացել է 1724 թ. հոկտեմբերի 31-ին Լոնդոնի Թագավորական թատրոնում (King's Theatre)՝ չափավոր հաջողությամբ, բեմադրությունը դիմացել է 12 ներկայացման։ Գլխավոր դերերգերը կատարել են Ֆրանչեսկա Կուցոնին (Աստերիա), Ֆրանչեսկո Բորոզինին (Բայազետ), Սենեզինոն (Անդրոնիկուս)։
«Թամերլանը» Հենդելի նշանավոր ստեղծագործություններից մեկն է, աչքի է ընկնում խորը դրամատիզմով և լայնաշունչ մեղեդային մեներգերով։ Այսօր էլ հաճախ բեմադրվում է Եվրոպայի օպերային թատրոնների կողմից և ձայնագրվում ու թողարկվում խոշորագույն ձայնագրող ընկերությունների կողմից։
Կալվատոնե

Կալվատոնե  (իտալերեն՝ Calvatone), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 1294 մարդ, խտությունը կազմում է 96 մարդ/կմ²։ Տարածքը գրավում է 13 կմ²։ Էլեկտրոնային փոստ - 26030, հեռախոսային կոդ - 0375։
Քաղաքի հավանավորն է սուրբ Բարսեղը։ Տոնը նշվում է փետրվարի 3-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարաչակազմ ==
Հեռախոսահամար։ 0375 97031
Էլեկտրոնային հասցե։ segreteria@comune.calvatone.cr.it
Գլխավոր կայք։ www.comune.calvatone.cr..it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տարասովկա (գյուղ, Կրոլևեցի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Տարասովկա գյուղում բնակվում էր 7 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկտոր Զինչուկ

Վիկտոր Իվանի Զինչուկ  (ապրիլի 8, 1958(1958-04-08), Մոսկվա, ԽՍՀՄ) — ռուս կիթառահար, կոմպոզիտոր, գործիքավորող, Ռուսաստանի վաստակավոր արտիստ։ Սան Մարինոյի գիտությունների միջազգային ակադեմիայի ասոցացված պրոֆեսոր, Մոսկվայի մշակույթի և արվեստի պետական համալսարանի դոցենտ։ Բացի ստեղծելուց սեփական երաժշտությունները, կատարել է դասական երաժշտության վերադաշնակումներ.Ս. Բախի, Գ. Պագանինիի,  Մ. Գլինկայի, Ջ. Վերդիի, Ջ. Գերշվին։


== Կենսագրություն ==
1976 թվականին Վիկտորը ընդունվեց ռուսական երաժշտական դպրոց,շնորհալի երեխաների խումբ՝ դասական կիթառի դասարան և սովորեց 4 տարի։ 1987 թվականին՝ աշխատելով 7 տարի է տարբեր կոլեկտիվների հետ, Զինչուկը սկսել է մեներգային կարիերան։ Հենց այդ ժամանակ էլ նա ճանաչվել է լավագույն կիթառահար՝ Համամիութենական ռադիոյի Երիտասարդական ալիքի հարցման տվյալների համաձայն։ Նաև 1987 թվականին ԽՍՀՄ Կենտրոնական հեռուստատեսությամբ ցուցադրվեց փաստագրական ֆիլմ Վիկտոր Զինչուկի մասին, որի շնորհիվ շատերը կարողացան ծանոթանալ երաժշտի ստեղծագործությանը։ 1991 թվականին նա հաղթել է Շվեյցարիայի մեծ երաժշտական փառատոնում և մինչ այժմ արժանիորեն հանդես է գալիս բազմաթիվ այլ փառատոններում ևս։ 1995 թվականին գերազանցությամբ ավարտել է Մոսկվայի մաշկույթի և արվեստի պետական համալսարանը։


== Ձեռքբերումներ և մրցանակներ ==
Վիկտոր Զինչուկը ունի հետեւյալ տիտղոսներն ու մրցանակները.

Ռուսաստանի վաստակավոր արտիստ (2005) 
2018 թվականին պարգևատրվել է Բարեկամության շքանշանով — «հայրենական մշակույթի և արվեստի մեջ ներդրած մեծ ավանդի, երկարամյա բեղմնավոր գործունեության համար»:


== Փառատոններ ու մրցույթներ ==
1983 — Վագիֆ Մուստաֆա-Զադեի անվան փառատոն (Բաքու, Առաջին մրցանակ)
1983 — Մոսկվայի ջազ-փառատոն (հաղթող)
1983 — Լենինգրադի ջազ-փառատոն (հաղթող)
1989 — «Ինտերշանս'89» միջազգային փառատոն (հաղթող)
1990 — Հեռուստատեսային փառատոն «Ճանապարհ դեպի բանաստեղծության աշխարհ» (հաղթող)
1991 — Միջազգային փառատոն Ֆրիբուր քաղաքում,  Շվեյցարիա (հաղթող)
1993 — «Բրատիսլավիայի քնար» միջազգային փառատոն
1994 —  Key Brothers ռոք-փառատոն (Թուրին, Իտալիա)
1994 —  Պոնշարրա կոմունայի քաղաքապետի կողմից մեդալ (Ֆրանսիա)
1996 — «Ոսկե եղնիկ» (Տրանսիլվանիա, Ռումինիա, 3-րդ տեղ «Տեսահոլովակ» անվանակարգում)
2003 — «Սլավյանսկի բազար» միջազգային փառատոնը (Վիտեբսկ)
2004 — Միջազգային փառատոն «Musik Messe»  միջազգային երաժշտական ցուցահանդեսի շրջանակներում  (Մայնի Ֆրանկֆուրտ)
2012 — Ուսանողական ջոկատների երգի Համառուսաստանյան փառատոն


== Սկավառակագրություն ==
Մի նետիր քարերը (1990)
Mix No. 1 (1994)
Նեոդասական(1998)
Միայնակ գիշերը (1998)
Նեոլիրիկա (2000)
Ամադեուս No. 146 (2002)
Միայնակ գիշերը (2002)
Նեոդասական(2003)
Մագիստրոսի տասներկու կիթառը (2005)
Կելտական ալբոմ (2010)
Դրականի բանաձևը (2012)
Հաղթական կիթառ(2015)


== Ծանոթագրություններ ==
Հողային օդային ռեժիմ

Հողային օդային ռեժիմ, օդի հաշվեկշիռ, որ բնութագրվում է հողում օդի քանակի և կազմի պարբերական փոփոխությամբ։ Մեծ նշանակություն ունի հողի մանրէների կենսագործունեության, բույսերի աճման և զարգացման համար։ Հողային օդային ռեժիմը ջրային և սննդային ռեժիմի հետ հողի բերրիության կարևոր գործոնն է։ Հողի օդը կարող է լինել ազատ վիճակում (դատարկություններում, որոնք լցված չեն ջրով), աբսորբված (հողի մանր անցքերում), ադսորբված (հողի մասնիկների մակերևույթին) և հողի լուծույթում։ Բույսերի համար առավել կարևոր է ազատ վիճակում գտնվող օդը, որի պարունակությունը կախված է հողի ծակոտկենությունից և խոնավությունից։ Հողի օդն իր կազմով տարբերվում է մթնոլորտայինից. այնտեղ ավելի շատ են ածխաթթու գազը և ջրային գոլորշիները, թթվածնի կոնցենտրացիան վերին շերտում 0, 5—1, 5%-ով պակաս է, առանձին դեպքերում կարող են կուտակվել ծծմբաջրածին և մեթան, ինչպես նաև ցնդող կամ գազանման օրգանական որոշ նյութեր։ Թթվածինն անհրաժեշտ է բույսերի շնչառության և մանրէների կենսագործունեության համար։ Ածխաթթուն հողում առաջանում է մանրէների և հողի ֆաունայի գործունեությունից, արմատների շնչառությունից և այլ կենսաքիմիական պրոցեսներից։ Ածխաթթվի պարունակությունը կախված է հողի տիպից և մեխանիկական կազմից։ Ածխաթթվի առավել քանակը դժվարացնում է արմատների շնչառությունը։ Կենսական պրոցեսների բնականոն ընթացքը կախված է հողի աերացիայից՝ հողի և մթնոլորտային օդի գազափոխանակությունից։ Հողի վատ աերացիան (թթվածնի պակասը և ածխաթթու գազի ավելցուկը) բացասաբար է ազդում սերմերի ծլունակության և բույսերի աճի վրա, նպաստում ախտածին մանրէների զարգացմանը և ուժեղացնում վերականգնման պրոցեսները։ Հողի տարբեր տիպերն ունեն ոչ միանման օդային ռեժիմ։ Օրինակ, սևահողերը, որոնք ունեն լավ ծակոտկենություն, շատ օդ են պարունակում։ Ճմապոդզոլային և պոդզոլային հողերը, սովորաբար ծանր մեխանիկական կազմ ունեն, ոչ հավասարաչափ և ավելորդ խոնավության պայմաններում հաճախ զուրկ են օդային բնականոն ռեժիմից։ Գյուղատնտեսական բույսերի բարձր բերքի համար ջրի և օդի լավագույն փոխհարաբերությունը հողում համարվում է այն, երբ ծակոտիների 60% ֊ը լցված է ջրով, իսկ 40% ֊ը՝ օդով։ Հողային օդային ռեժիմի բարելավման հիմնական միջոցառումներն են՝ հողի ճիշտ մշակումը, պարարտացումը օրգանական նյութերով (գոմաղբ, տորֆ, կանաչ պարարտացում), կնձկանման կառուցվածքի ստեղծում, խորը վար, միջշարքերի փխրեցում, ցանքսերի փոցխում, ցամաքուրդի, չորացնող առուների կիրառում։
Տեսական ինֆորմատիկա

Տեսական ինֆորմատիկան կամ տեսական համակարգչային գիտություն, ինֆորմատիկայի և մաթեմատիկայի ճյուղ, որը կենտրոնանում է հաշվարկման մաթեմատիկական թեմաների վրա և ներառում է ալգորիթմների տեսությունը։
Հաշվողական տեխնիկայի միությունը տեսական ինֆորմատիկան սահմանում է հետևյալ կերպ՝


== Բաժիններ ==


=== Տեսական ինֆորմատիկա ===
Մաթեմատիկական տրամաբանությունը մաթեմատիկական գիտություն է, կապված ինֆորմատիկայի և փիլիսոփայական տրամաբանության հետ։
Ավտոմատների տեսությունն ուսումնասիրում է աբստրակտ մեքենաների կառուցվածքը և գործունեությունը։
Թվերի տեսությունը տեսական մաթեմատիկայի ճյուղ է։ Ուսումնասիրում է թվերի, հատկապես ամբողջական թվերի, հատկանիշները և մեծաքանակ խնդիրները, որոնք առաջանում են նրանց ուսումնասիրման հետևանքով։
Կատեգորիաների տեսությունը Մաթեմատիկաի ճյուղ է, որն ուսումնասիրում է մաթեմատիկական կառուցվածքները և նրանց հարաբերությունները։
Հաշվարկային երկրաչափությունն ուսումնասիրում է այն ալգորիթմները որոնք կարող են ներկայացվել երկրաչափության միջոցով։
Քվանտային հաշվարկման տեսությունը զբաղվում է քվանտային համակարգիչների ուսումնասիրմամբ։
Հաշվարկման տեսությունն ինֆորմատիկայի և մաթեմատիկայի բաժին է, որը զբաղվում է շատ կարևոր սկզբունքային հարցով՝ ինչը և ինչքան էֆեկտիվորեն կարելի է հաշվարկել։Հաշվարկելիության տեսությունն պարզում է, որ խնդիրներն են հաշվարկելիորեն լուծելի։
Հաշվարկման բարդության տեսությունն ուսումնասիրում է խնդիրներ, որոնք կապված են ալգորիթմներին անհրաժեշտ ռեսուրսների հետ։ Ալգորիթմների անալիզը հաշվարկման բարդության տեսության ծյուղ է։Տեսական ինֆորմատիկայի տիրույթին են պատկանում նաև Գրաֆների տեսությունը և Տիպերի տեսությունը։


=== Ալգորիթմներ և տվյալների կառուցվածքներ ===
Ալգորիթմներ
Ալգորիթմների անալիզն ուսումնասիրում է ալգորիթմները, և նրանց իրագորձման համար անհրաժեշտ ռեսուրսների քանակը պարզելու համար։
Տվյալների կառուցվածքները համակարգչում տվյալների կազմակերպման և պահեստավորման որոշակի ձևեր են։


=== Թվային և սիմվոլիկ հաշվարկում ===
Կենսաինֆորմատիկան ինֆորմատիկայի կիրառումն է մոլեկուլային կենսաբանության ասպարեզում։
Իմացական գիտությունն ուսումնասիրում է մտավոր ունակությունը։
Հաշվարկային քիմիան քիմիաի բաժին է, որն օգտագործում է համակարգիչներ՝ քիմիական խնդիրների լուծման համար։
Հաշվարկային ֆիզիկան թվային ալգորիթմների ուսումնասիրումն ու գործածումն է ֆիզիկայից խնդիրների լուծման համար։
Թվային անալիզն ուսումնասիրվում է ալգորիթմներ՝շարունակական մաթեմատիկայի խնդիրների լուծման համար։
Սիմվոլիկ մաթեմատիկա
Հաշվարկային նյարդագիտություն


== Աղբյուրներ ==
Կարմիր գիծ

Կարմիր գիծ, մայրուղիների կարմիր գծեր, քաղաքաշինական տերմին, որով նշվում է մայրուղիների, փողոցների, անցումների և հրապարակների տարածքը կառուցապատման համար նախատեսված տարածքից բաժանող պայմանական սահմանը։ Համաձայն կառուցապատման նախագծերի, շենքերի շինարարությունը կարող է իրականացվել ինչպես կարմիր գծով, այնպես էլ նրանից հեռու, թաղամասի ներսում։
Պավլինե Բուռնազյան

Պավլինե Արամի Բուռնազյան (մայիսի 15, 1915(1915-05-15), Վան, Վանի վիլայեթ, Օսմանյան կայսրություն - մարտի 19, 1995(1995-03-19), Երևան, Հայաստան), բալետի հայ արտիստ, պարուսույց։ ՀԽՍՀ վաստակավոր արտիստ (1946 թ.):


== Կենսագրություն ==
Պավլինե Բուռնազյանը ծնվել է 1915 թվականին Վան քաղաքում՝ Արամ և Աղավնի Բուռնազյանների ընտանիքում։ Հայոց ցեղասպանության (1915 թ.) ժամանակ Բուռնազյանների ընտանիքը տեղափոխվել է Երևան։ 1939 թվականին ավարտել է Երևանի մանկավարժական տեխնիկումը, պարարվեստի դասեր առել Վահրամ Արիստակեսյանից։ 1933 թվականից եղել է Ալեքսանդր Սպենդիարյանի անվան օպերայի և բալետի թատրոնի բալետի մենապարուհի, կարճ ժամանակահատվածում աշխատել է Հայաստանի երգի-պարի նորաստեղծ անսամբլում, 1941 թվականին վերադարձել է Ա. Սպենդիարյանի անվան օպերայի և բալետի թատրոն, որտեղ մինչև 1963 թվականը եղել է առաջատար մենապարուհի՝ հանդես գալով դասական և ժամանակակից բալետի դերապարերով։ Դասավանդել է Երևանի պարարվեստի ուսումնարանում։


== Դերապարեր ==
Արամ Խաչատրյանի «Երջանկություն»
Բ. Ասաֆևի «Բախչիսարայի շատրվանը»
Գլիերի «Պղնձե հեծյալը»
Ալեքսանդր Սպենդիարյանի «Խանդութ»
Անուշավան Տեր-Ղևոնդյանի «Անահիտ»


== Ընտանիք ==
Եղել է բալետի արտիստ, պարուսույց Գեորգի Գեորգիյանցի կինը։


== Ծանոթագրություններ ==
Rinku Gate Tower

Rinku Gate Tower Building (ճապ.՝ りんくうゲートタワービル Ռինկու գե-տո Տավա Բիրու), Ճապոնիայի Օսակա պրեֆեկտուրայի Իզումիսանո քաղաքում տեղակայված 256 մետրանոց 56 հարկանի երկնաքեր։ Շինարարությունն սկսվել է 1996 թվականին։ Գլխավոր ճարտարապետները Նիկկեն Սեկկեին և «Yasui Architects & Engineers» բյուրոն են։ 2013 թվականի դրությամբ՝ իր բարձրությամբ երկրորդ երկնաքերն է Ճապոնիայում՝ Yokohama Landmark Tower երկնաքերից հետո։


== Պատմություն ==
Rinku Gate Tower Building-ը նախագծվել է 1980-ական թվականներին՝ Կանսայ օդանավակայանի հետ միաժամանակ։ Ի սկզբանե նախատեսված էր կառուցել երկու աշտարակ, որոնք դարպասների տպավորություն էին թողնելու՝ օդանավակայանի կողմից նայելու դեպքում։ Սակայն ֆինանսական բարդությունների պատճառով այդ գաղափարից հրաժարվեցին։
Շինարարության առաջին տարիներին աշխատանքը հիմնականում կանգ էր առել, քանի դեռ Օսակայի կառավարությունը ծառայությունների մի մասը չտեղափոխեց երկնաքեր։
2005-ից մինչև 2011 թվականները հյուրանոցը կառավարվում էր այն ընկերության կողմից, որի ակցիաների 90 %-ը պատկանում էր Օսակայի կառավարությանը, և եկամուտը հասցրեց տարեկան 150-400 միլիոն յենի։
2012 թվականին հոնկոնգյան «SiS International Holdings» ընկերությունը ձեռք բերեց շենքը 3 000 000 000 յենով։


== Կառուցվածք ==
Աշտարակը բաժանված է երեք տարբեր մակարդակների. 

առաջինում գտնվում է միջազգային կոնֆերանս-սրահը,
երկրորդում գտնվում են գրասենյակները,
երրորդը ներակայացված է որպես Gate Tower Hotel հյուրանոց։Հյուրանոցը բավականին հայտնի է զբոսաշրջիկների շրջանում, Սքայ-Գեյթ կամրջով կապված է Կանսայ միջազգային օդանավակայանի հետ, ինչպես նաև Japan Railway Hanwa Line և Nankai Main Line երկաթուղիների հետ։
26-րդ հարկում դիտահարթակն է տեղակայված, որտեղից տեսարան է բացվում դեպի օվկիանոս և Սքայ-Գեյթ կամուրջ։ Շենքի տեղեկատվական բուկլետում նշված է, որ այդ շենքում է գտնվում Ճապոնիայի ամենաբարձրադիր գարեջրային այգին, որը տեղակայված է 28-րդ հարկում՝ 130 մետր բարձրության վրա։ Շենքն ունի երկու ստորգետնյա հարկեր, որտեղ կա 365 կայանատեղի։


== Տես նաև ==
Ճապոնիայի ամենաբարձր կառույցների ցանկ


== Ծանոթագրություններ ==


== Արտաքին հղումներ ==

Emporis.com
Պաշտոնական վեբկայք (անգլերեն)
Rinku Town Introduction
Ժողովածու (2272)

Ժողովածու (2272), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2272 թվի տակ։ Ձեռագիրը գրվել է 1696-1706 թվականներին Գրիգոր գրիչի և Հակոբ Մշախրըրցու կողմից։ Գրված է թղթի վրա, որը ունի 19.5X13.5 չափս։ Ձեռագիրը կազմված է 255 թերթից։ Գրված է միասյուն, նոտրգրով, բոլորագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 2ա, 66ա, 84բ, 178բ, 179և և ալյուր, Հետագայի՝ 116բ (1697 թ.), 184ա (1721 թ.):


== Բովանդակություն ==
Յակորայ նախերգան քարոզի, ժողովածու բանից ի պէտս քարոզից։
Յաղագս Ճշմարիտ դաւանւանության։
Անուանք երկոտասան վարդապետաց։
Վարդանայ Առակք։
Խրատք Խիկարայ։
Հարանց վարք
Վկայութիւնք ի հարանց։
Քարոզը։
Բառը։
Ցանկ Բ-19-րդ դար գլխոց դրոց իրիք։
Գուշակութիւնը ամսոց։
Մեկնութիւն գրոց Հայկազանց սեռից։
Մովս. Քերթողի Վերլուծութիւնը ստորոգութևանց Արիստոտելի։
Հատուծք ի ճառից Կխրզի Երուսաղէմացւոյ։
Մասն Յաղագս Հրեշտակաց գրոց։
Դաշանց թուղթ (տպագիր, Հայերեն և իտալերեն, 1683 թ., Վենետիկ)։
Դաւանութիւն ճշմարիտ և ուղղափառ հաըատոյ (տպագիր, Հայերեն և լատիներեն, 1642 թ.)։
Տաղ պարսկերեն։


== Ծանոթագրություններ ==
Sorry Seems to Be the Hardest Word

«Sorry Seems to Be the Hardest Word» (անգլ. թարգմանաբար՝ «Կներեսը ամենադժվար բառն է թվում»), Էլթոն Ջոնի և Բերնի Թոփինի կողմից գրված երգ։ 1976 թվականին այն ձայնագրվել է Էլթոն Ջոնի կողմից և որպես սինգլ, և որպես «Blue Moves» ալբոմի մաս։ Այն Ջոնի երկրորդ սինգլն էր, որը թողարկվել է The Rocket Record Company-ի կողմից։ Երգը տխուր բալլադ է ռոմանտիկ հարաբերությունների մասին, որոնք, ի վերջո, խզվել են։
Երգը հաջորդ տարի հայտնվել է «Greatest Hits Volume II»-ում, սակայն հեղինակային իրավունքների պատճառով այն ներկայումս այդ ալբոմի կազմում չէ։ Հիմա այն մտնում է «Greatest Hits 1976-1986», «The Very Best of Elton John» և «Greatest Hits 1970-2002» ալբոմների, ինչպես նաև մի շարք այլ ժողովածուների կազմերի մեջ։
Երգը ներառվել է Փոլ Նյումանի հետ 1977 թվականին «Ապտակ» ֆիլմում։


== Անձնակազմ ==
Էլթոն Ջոն՝ դաշնամուր, վոկալ
Ռեյ Քութեր՝ վիբրաֆոն
Կարլ Ֆորթինա՝ ակորդեոն
Ջեյմս Նյութոն Հովարդ՝ էլեկտրակիթառ, լարայիններ
Քենի Փասարելի՝ բաս


== Առևտրային ելույթ և հավաստագրումներ ==
Երգը թոփ-20 հիթ էր, զբաղեցնելով 11-րդ հորիզոնականը Մեծ Բրիտանիյում, 6-րդը՝ Միացյալ Նահանգներում և 3-րդը՝ Կանադայում։ Բացի այդ, այն առաջին հորիզոնական է զբաղեցրել ամերիկյան և կանադական Adult Contemporary չարթերում։ ԱՄՆ-ում այն ոսկե հավաստագրում է ստացել Ձայնագրող ընկերությունների ամերիկյան ասոցիացիայի կողմից։


=== Չարթեր ===


== Blue խմբի տարբերակ ==
Անլգիական Blue բոյ բենդը ձայնագրել է երգի քավեր տարբերակը իր երկրորդ ստուդիական ալբոմի՝ «One Love»-ի համար։ Երգը ձայնագրվել է Էլթոն Ջոնի հետ համագործակցությամբ և դարձել է ալբոմի երկրորդ սինգլը։ Այն գլխավորել է UK Singles Chart-ը 2002 թվականի դեկտեմբերի 15-ին։
Աշխարհի մի շարք քաղաքներում այս տարբերակը դարձել է բնօրինակից ավելի հայտնի։ Այդ պատճառով որոշ աղբյուրներ նշել են երգը որպես միայն Ջոնի աշխատանք, թեև դա Blue-ի տարբերակն է Էլթոնի հետ համագործակցությամբ։ Այս տարբերակը ձախողվել է ԱՄՆ-ում և ավելի քիչ լսողներ է ունեցել Ավտսրալիայում, քան բնօրինակ տարբերակը։


=== Երգացանկ ===
UK CD1Sorry Seems to Be the Hardest Word (Ռադիո մշակում)՝ 3:31
Lonely This Christmas՝ 2:08
Sorry Seems to Be the Hardest Word (Ruffin Ready Սոուլ միքս)՝ 3:51
Recording Studio Footage՝ 3:30UK CD2Sorry Seems to Be the Hardest Word (Ռադիո մշակում)՝ 3:31
Album Medley՝ 5:44
Sweet Thing՝ 3:38
Sorry Seems to Be the Hardest Word (Տեսահոլովակ)՝ 3:31UK ԿասետSorry Seems to Be the Hardest Word (Ռադիո մշակում)՝ 3:31
Album Medley՝ 5:44
Sweet Thing՝ 3:38


=== Չարթեր և հավաստագրումներ ===


== Այլ տարբերակներ ==
2004 թվականին Էլթոն Ջոնը և Ռեյ Չարլզը հանդես են եկել այս երգով Չարլզի դուետ ալբոմում՝ «Genius Loves Company»-ում։ Սա դարձել է Չարլզի վերջին ձայնագրությունը մինչև նրա մահը 2004 թվականի հունիսին։ Դուետն առաջադրվել է Գրեմմի մրցանակին «Լավագույն փոփ համագործակցություն վոկալով»։
Սինգլը դարձել է 8 երգից բաղկացած «Good Morning to the Night» ռեմիքս հավաքածուի առաջնային սինգլ, որը թողարկվել է 2012 թվականի հուլիսի 16-ին ավստրալիացի ռեմիքսեր Pnau-ի հետ համագործակցությամբ։


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Կանգուն

Կանգուն, երկարության հին միավոր, չափի ձող։ Տարբեր ժամանակներում տարբեր ժողովուրդների օգտագործած կանգուն համապատասխանել է արմունկից մինչև բացված ձեռքի միջամատի ծայրը, անրակից մինչև արմունկը, անրակից մինչև միջամատի ծայրը եղած երկարությանը։ Հիշվել է անանուն պատմիչի մոտ (7-րդ դար) և հավասար է եղել 0,76704 մ։
Եգիպտոսում կիրառվել է, այսպես կոչված, արքայական կանգուն, որը համապատասխանել է 0,532 մ։ Հայկական աղբյուրներում կանգունի և երկարության այլ միավորների առնչությունը հետևյալն է՝ 

1 կանգունը = 1/300 պարսից ասպարեզ = 1/2 քայլ = 1/2100 մղոն։Ռուսական գրավոր աղբյուրներում կանգունը հիշատակվել է 11-րդ դարից և հավասար է եղել 455-475 մմ։


== Գրականություն ==
Մանանդյան Հ., Կշիռները և չափերը հնագույն հայ աղբյուրներում, 1930։
Նույնի, Երատոսթննեսի ստադիոնը և պարսից ասպարեսը, 1934։
Փարախեթի

Փարախեթի (վրաց.՝ ფარახეთი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Օնից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 49 մարդ։


== Ծանոթագրություններ ==
Հայաստանի սփյուռքի նախարարություն

Հայաստանի սփյուռքի նախարարությունը գործադիր իշխանության հանրապետական մարմին է, որը մշակում և իրականացնում է Հայաստան-Սփյուռք գործակցության զարգացման, Հայաստանի, հայ ժողովրդի վարկանիշն ամրապնդող համահայկական նպատակային ծրագրեր, նպաստում համահայկական կրթական ծրագրերի իրականացմանը, Սփյուռքի հայկական դպրոցների հանրակրթական և մեկօրյա դպրոցների զարգացմանը, աջակցում է հայապահպան գործունեությանը, մշակութային ժառանգության պահպանմանը, զարգացմանը և տարածմանը, այլալեզու և այլադավան հայերի շրջանում հայկական ազգային ինքնության հաստատմանն ու արմատավորմանը, նրանց «հայադարձությանը», աջակցում աշխարհասփյուռ հայերի հայրենադարձությանը և Սփյուռքի հայ երիտասարդների ուխտագնացությանը Հայաստան։
Նախարարության ենթակայության ներքո է գործում «Հայերն այսօր» եռալեզու (արևելահայերեն-արևմտահայերեն, անգլերեն, ռուսերեն) էլեկտրոնային պարբերականը։
2009 թվականից սփյուռքահայ երիտասարդներին Հայաստանի պատմությանը, մշակույթին, հասարակական կյանքին, հոգևոր և ընտանեկան ավանդույթներին ծանոթացնելու նպատակով նախարարությունն իրականացնում է «Արի տուն» ծրագիրը, իրականացնում է «Սփյուռք» ամառային դպրոց ծրագիրը։
Նախատեսվում է Կառավարության օպտիմալացման արդյունքում լուծարել 2019 թվականին։ Գործառույթները կատարելու է Վարչապետի հատուկ հանձնարարությունների դեսպանը։


== Կառուցվածք ==
Գործառույթները փոխանցված են Սփյուռքի գործերի գլխավոր հանձնակատարին։


== Հայաստանի սփյուռքի նախարարության մեդալներ ==
Հայաստանի սփյուռքի նախարարությունը Հայաստան-Սփյուռք գործակցության զարգացման տարբեր բնագավառներում անհատներին ու կազմակերպություններին խրախուսելու նպատակով շնորհում է հետևյալ մեդալները՝

Ոսկե մեդալ
«Վիլյամ Սարոյան»
«Նուբար Փաշա»
«Կոմիտաս»
«Արշիլ Գորկի»
«Մայրենիի դեսպան»
«Հակոբ Մեղապարտ»


== Քննադատություն ==
Դիվանագետ Արա Պապյանի կարծիքով, Սփյուռքի նախարարության գոյությունը արդարացված կլիներ միայն այն պարագայում, երբ այն իրականում ներգաղթ կազմակերպեր.


== Ծանոթագրություններ ==


== Տես նաև ==
Repat Armenia
Ըմբշամարտի Եվրոպայի առաջնություն 2014

Ըմբշամարտի Եվրոպայի առաջնություն 2014, անցկացվել է 2014 թվականի ապրիլի 1-ից 6-ը Ֆինլանդիայի Վանտաա քաղաքում։


== Մեդալակիրներ ==


=== Ազատ ոճ (տղամարդիկ) ===


=== Հունահռոմեական ===


=== Ազատ ոճ (կանայք) ===


== Մեդալներ ==


== Թիմերի ռեյտինգ ==


== Աղբյուրներ ==
Official site – Sheets


== Արտաքին հղումներ ==
Առաջնության արդյունքերը uww-eu.org կայքում Archived 2018-05-04 at the Wayback Machine.
Նուր Թաթար

Նուր Թաթար (թուրքերեն՝ Nur Tatar, օգոստոսի 16, 1992(1992-08-16), Վան, Թուրքիա), քրդական ծագմամբ թուրք թաեքվոնդոիստ, աշխարհի չեմպիոն, Եվրոպայի չեմպիոն, Օլիմպիական խաղերի կրկնակի մրցանակակիր, Եվրոպական խաղերի բրոնզե մեդալակիր։


== Կենսագրություն ==
Նուր Թաթարը ծնվել է 1992 թվականի օգոստոսի 16-ին Վանում։ Նա քրդական ծագումով թուրք է։
Ի սկզբանե նա հանդես է եկել Անկարայում «TSE» ակումբում, հետո սկսել է հանդես գալ «Ankara Iller Bankası»-ում։ Նրա մարզիչն է Ջյունեյթ Գյուլչեքը։
2007 թվականին, 15 տարեկանում հասակում, Նուր Թաթարը դարձել է թաեքվոնդոյի Եվրոպայի պատանեկան առաջնության բրոնզե մեդալակիր։ Հաջորդ տարիներին նա հաջողությամբ հանդես է եկել Եվրոպական տարբեր առաջնություններում՝ դառնալով թաեքվոնդոյի Եվրոպայի 2009 և 2010 թվականների չեմպիոն։ 2010 թվականին նա մասնակցել է նաև Սանկտ Պետերբուրգում կայացած մեծահասակների Եվրոպայի առաջնությանը՝ նվաճելով արծաթե մեդալ։
Առաջին հաջողությունները թույլ տվեցին Նուր Թաթարի մասին խոսել որպես Թուրքիայի թաեքվոնդոյի հավաքականի ամենապայծառ «նորեկի» մասին։ 2012 թվականին նա դարձել Է Եվրոպայի չեմպիոն՝ իրավունք ստանալով մասնակցել Օլիմպիական խաղերին։ Լոնդոնում նա նվաճել է Օլիմպիական խաղերի արծաթե մեդալ՝ եզրափակիչում 5:12 հաշվով զիջելով Հվան Սոնին։
2013 թվականին Նուր Թաթարը դարձել է Մերսինում կայացած Միջերկրածովյան խաղերի չեմպիոն։
Բաքվում ընթացող Եվրոպայի առաջնությունում Նուր Թաթարը կիսաեզրափակչում զիջել է ապագա չեմպիոնուհի Անաստասիա Բարիշնիկովային, սակայն բրոնզե մեդալի համար գոտեմարտում կարողացել է հաղթել։
Չելյաբինսկում 2015 թվականի աշխարհի առաջնությունում դարձել է փոխչեմպիոն, իսկ Կվանգջուի Ունիվերսիադայում նվաճել է բրոնզե մեդալ։ Նուր Թաթարը Բաքվում մասնակցել է առաջին Եվրոպական խաղերին՝ այնտեղ նվաճելով բրոնզե մեդալ։ Մրցաշարի ընթացքում նա քառորդ եզրափակիչում պարտվել է Ֆարիդա Ազիզովային, բայց անցնելով ցանցը՝ նվաճել է բրոնզե մեդալ՝ նախ հաղթելով հոլանդացի Ջոյս Վան Բաարենին, ապա ֆրանսիացի Աբի Նիարային։
2016 թվականին նա կրկին իրավունք է ստացել մասնակցելու Ռիո դե Ժանեյրոյում անցկացված երկրորդ Օլիմպիական խաղերին։ Մինչև 67 կգ քաշային կարգում աղջիկների պայքարում Նուր Թաթարը հասել է կիսաեզրափակիչ, որտեղ լրացուցիչ ռաունդում զիջել է ֆրանսիացի Աբի Նիարեգիեպին, իսկ բրոնզե գոտեմարտում հաղթել է չինական Տայպեյից՝ Չժուան Ցզյացզային։
2018 թվականին Նուր Թաթարն արծաթե մեդալ է նվաճել Մանչեսթերի Գրան Պրիում, ոսկե մեդալ է նվաճել Ֆուջեյրայում, իսկ ապագայում հույս ունի 2020 թվականին հանդես գալ Տոկիոյի իր համար երրորդ Օլիմպիական խաղերում։


== Անձնական կյանք ==
2017 թվականին Նուր Թաթարն ամուսնացել է իրանցի նախկին թաեքվոնդիստ Մեհրան Ասքարիի հետ, ամառային ունիվերսիադաների կրկնակի չեմպիոն։


== Ծանոթագրություններ ==


== Արտաքին հղումներ ==
Нур Татар – օլիմպիական վիճակագրությունը Sports-Reference.com կայքում (անգլ.)